Øboerne flytter fra Læsø, og nu skal der gøres noget. Læsø skal have en efterskole. Det mener Tobias Birch Johansen, der er kommende borgmester på øen. - Vi vil jo alt andet lige hæve øens befolkning med 50 mennesker, siger han til DR Nordjylland. Og Efterskoleforeningen hilser idéen velkommen. - De skal være rigtig skarpe på, hvad det er for en efterskole, de vil lave, siger formand for efterskoleforeningen, Troels Borring, til DR Nordjylland. Han understreger, at det er vigtigt for efterskolen at skille sig ud og profilere sig, for at undgå at drukne blandt landets 251 andre efterskoletilbud.

Referat:
En efterskole kan tiltrække indbyggere og være løsningen på problemet med affolkning på Læsø. Det mener den kommende borgmester på øen, Tobias Birch Johansen.